《将之北河留别》
清代·翁照

织就文禽作对飞，一篝灯火久相依。耦耕当日言犹在，佐读终年计转非。

但使我能抛犊裤，肯教君更泣牛衣。料应不学苏家妇，金尽归来也下机。

作者简介：（1677—1755）江苏江阴人，字朗夫，初名玉行。国子监生。受学于毛奇龄、朱彝尊。工诗，中岁研经，兼采汉宋。尤工章奏，大吏争延入幕。有《赐书堂诗文集》。